ອະດີດ ປະທານາທິບໍດີ ອີຈິບ ທ່ານ Morsi ຈະຖືກດໍາເນີນຄະດີ 
ທ່ານ Morsi ຈະ​ຖືກ​​ດໍາ​ເນີນ​ຄະດີ ຮ່ວມ​ກັບຜູ້​ຕ້ອງສົງ​ໄສ​ ຄົນ​ອື່ນໆອີກ 14 ຄົນ​​ ແຕ່ບໍ່​ໄດ້ມີ​ການ​ປະກາດ​​ໃຫ້​ຊາບ ​ກ່ຽວ​ກັບວັນ​ເວລາ​ເທື່ອ.
ສື່ຂອງລັດຖະບານອີຈິບ ລາຍງານວ່າ ປະທານາທິບໍດີ Moham- med Morsi ທີ່ຖືກໄລ່ອອກໄປນັ້ນ ຈະຖືກດໍາເນີນຄະດີ ໃນຂໍ້ຫາ ກໍ່ຄວາມຮຸນແຮງ ແລະຄາດຕະກໍາ ລາຍງານຂ່າວອ້າງຄໍາເວົ້າຂອງໄອຍະການຫລວງ ທີ່ກ່າວວ່າ ທ່ານ Morsi ຈະຖືກດໍາເນີນຄະດີ ຮ່ວມກັບຜູ້ຕ້ອງສົງໄສຄົນອື່ນໆ ອີກ 14 ຄົນ ບໍ່ໄດ້ມີການປະກາດໃຫ້ຊາບກ່ຽວກັບ ວັນເວລາເທື່ອ ຂໍ້ກ່າວຫາຕໍ່ທ່ານ Morsi ແມ່ນສືບເນື່ອງມາຈາກການຕໍ່ສູ້ກັນ ລະ ຫວ່າງ ຜູ້ສະໜັບສະໜູນ ທ່ານແລະຝ່າຍຄ້ານ ຢູ່ນອກທໍານຽບປະ ທານາທິບໍດີ ໃນເດືອນທັນວາທີ່ຜ່ານມາ ທີ່ສົ່ງຜົນໃຫ້ 7 ຄົນເສຍ ຊີວິດ ທ່ານ Morsi ບໍ່ໄດ້ປະກົດໂຕໃຫ້ເຫັນໃນທີ່ສາທາລະນະ ນັບຕັ້ງ ແຕ່ທະຫານໄດ້ຂັບໄລ່ທ່ານອອກຈາກອໍານາດ ເມື່ອວັນທີ 3 ກໍລະ ກົດເປັນຕົ້ນມາ ພວກສະໜັບສະໜູນພັກພະລາດອນພາບຫົວ ອິສລາມ ທີ່ຮຽກຮ້ອງໃຫ້ເອົາທ່ານ Morsi ຄືນມາປະຈໍາໜ້າທີ່ ໄດ້ຕັ້ງຄ້າຍປະທ້ວງສອງຄ້າຍໃຫຍ່ຂຶ້ນຢູ່ໃນກຸງໄຄໂຣ ຕໍາຫລວດໄດ້ເຂົ້າກວາດລ້າງຄ້າຍເຫລົ່ານັ້ນໃນທ້າຍເດືອນກໍລະກົດ ເຮັດໃຫ້ພົນລະເຮືອນ ຫລາຍຮ້ອຍຄົນເສຍຊີວິດ ແຕ່ພັກພະລາດອນພາບກ່າວວ່າ ຈໍານວນຜູ້ເສຍຊີວິດມີຫລາຍພັນຄົນ ຝ່າຍທະຫານໄດ້ຕັ້ງລັດຖະບານຮັກສາການຊົ່ວຄາວຂຶ້ນ ແລະໃຫ້ຄໍາໝັ້ນສັນຍາຈະຈັດ ການເລືອກຕັ້ງໃໝ່ ແລະດັດແກ້ລັດຖະທໍາມະນູນ ທີ່ພວກຫົວອິສລາມຮ່າງຂຶ້ນນັ້ນ ປະທານາທິບໍດີຊົ່ວຄາວ ທ່ານ Adly Mansour ໄດ້ປະກາດແຕ່ງຕັ້ງຄະນະກໍາມະການ ທີ່ມີສະມາຊິກ 50 ຄົນ ເພື່ອປຶກສາຫາລືຂໍ້ສະເໜີຕ່າງໆ ກ່ຽວກັບການປ່ຽນແປງລັດຖະ ທໍາມະນູນໃໝ່ນັ້ນ